謝喬丞相
作者：釋居簡
朝代：宋

paragraphs: 神樞卓絕當環中，物物虛應無終窮。
華風一點妙埏埴，精神千里看折衝。
判然經濟歸詳鍊，有若星光繞檀篆。
崎嶇詰曲到無餘，冷地靜分千緒亂。
空山觸蠻亦云慘，山鬼陸梁僧䫲頷。
施及無求益見真，惠當適用偏多感。
千古拓提成再造，百粉直慙酬不了。
垣傍紫微何處祝，道場山頂何山麓。